
«El preu». Autor: Arthur Miller. Traducció: Neus Bonilla i Carme Camacho. Direcció: Sílvia Munt. Interpretació: Pere Arquillué, Ramon Madaula, Lluís Marco i Rosa Renom. Escenografia: Enric Planas. Disseny de la il·luminació: Kiko Planas (aai). Espai sonor: Jordi Bonet. Saxo tenor: Pepino Pascual. Vestuari: Antonio Belart. Vídeo: Raquel Cors i Daniel Lacasa. Ajudanta de direcció: Daniela Feixas. Ajudant d’escenografia: Juli Sanjuan. Ajudanta de vestuari: María Albadalejo. Construcció d’escenografia: Taller d’escenografia Castells i Jorba-Miró taller d’escenografia. Confecció de vestuari: Goretti Puente. Coordinació tècnica: Jordi Thomàs. Regidoria: Maria Miralda. Tècnic de so: Roger Àbalos. Tècnic de llums: Juli González. Enregistrament de Vídeo: Nanouk Films. Producció executiva: Macarena García. Cap de producció: Nati Sarriá. Direcció de producció: Josep Domènech. Cap tècnic del teatre: Moi Cuenca. Una coproducció del Grec 2016 Festival de Barcelona i Bitò Produccions. Festival Grec 2016, Teatre Goya, Barcelona. Del 28 de juny al 7 d’agost.

_______________________________________________________________
Arthur Miller a la catalana

Som a Nova York, però la història penetra de seguida en la pell i l'ànima de la tribu familiar de cada espectador, sigui d'on sigui. ¿Qui no ha viscut de prop o no en sap alguna cosa d'algun conflicte d'herència que ha esqueixat o malferit una família? I dic Arthur Miller a la catalana no només per això sinó també perquè la versió de Neus Bonilla i Carme Camacho és d'una exquisidesa lingüística tant en la forma com en el fons perquè sap alternar un discurs profund, que Arthur Miller ja serveix en safata com si fos senzill i quotidià, amb expressions, maneres de dir i un argot casolà que no encotilla gens ni mica l'acció sinó que, ben al contrari, l'aproxima als espectadors i els arrossega a manera que avança l'acció. 

    Aquesta exquisidesa lingüística, afegida a un quartet interpretatiu de primera fila, s'arrodoneix amb la mà destra de Sílvia Munt, poc freqüent en la maroma de la direcció teatral, i que com el pintor quan acaba una tela, sembla que hagi acolorit cadascun dels personatges amb les pinzellades del to i la caracterització més adequats. Una direcció feta amb rigor teatral, sí, però que deixa entreveure també una mirada escrutadora d'ull de càmera, que és per on Sílvia Munt es mou últimament. Una combinació perfecta. 

    La sinopsi d'El preu és o té la possibilitat de ser coneguda, malgrat que aquesta obra d'Arthur Miller no és de les més representades, però sí que aquí té una referència anterior perquè fa tretze anys ja va passar per Barcelona, al Teatre Romea, aleshores en una versió espanyola amb Juan Echanove, Ana Marzoa, Helio Pedregal i Juan José Otegui. Els esmento no pas per fer comparacions amb els intèrprets actuals, però sí per dir que els dos muntatges són com la nit i el dia. Aquell, més tenebrós, més críptic, aquest més desinhibit i, com un tour de force amb l'aspresa del conflicte de fons. El preu d'Arthur Miller / Sílvia Munt és també més lluminós, fresc, més sensible i refinadament humorístic. 

    I parlant d'humor, cal començar per encimbellar el que desprèn amb una extraordinària naturalitat el veterà actor Lluís Marco, amagat aquí sota la llarga barba i una lleugera gepa d'home d'edat, el taxador de mobles vells i antiquari a la reserva, el vell jueu de nom Solomon, que manté el seu paper de personatge al marge —els seus mutis no són res més sinó arthurmillerianes estratègies teatrals—, veu de la consciència i observador extern, en el conflicte que es desperta entre els dos germans que no s'han vist durant els últims setze anys i la dona del petit, Víctor, que ja ratlla la cinquantena, en un moment que cal treure's del damunt el lot de mobles nobles heretats dels pares, ja morts, i guardats a les golfes de l'antic pis pairal de l'edifici que ha de ser enderrocat. Un dels millors papers de Lluís Marco que deixarà la imatge del vell Solomon en la memòria dels espectadors per molt de temps. 

    Però ja he dit que el quartet va a una i el resultat és una altra obra destinada a mantenir-se en cartera més enllà de la temporada estiuenca i l'operació Grec 2016 perquè no només ha omplert el Teatre Goya des del primer dia sinó que tot fa pensar que acabarà deixant espectadors en llista d'espera. 

    I és que l'obra ofereix l'oportunitat d'assistir als successius "combats a dos" —per alguna cosa hi ha un simbòlic floret d'esgrima entre els objectes de les golfes— entre Víctor i Walter, els dos germans —Víctor (Pere Arquillué) i Walter (Ramon Madaula)—, el primer, sacrificat sense carrera per poder tenir cura dels pares, amb més de trenta anys al cos de policia, i el segon, el germà gran, amb un aparent triomf professional com a metge, però amb un fracàs en la vida personal. La cara i la creu de dos germans que tenen en Pere Arquillué i Ramon Madaula moments de veracitat epidèrmica i que tant l'un com l'altre rematen sovint amb paraules no dites i mirades llençades a la llunyania de la platea que parlen per elles soles. 

    Els duels a dos són una de les claus de l'obra El preu d'Arthur Miller: el que manté el frustrat policia Víctor amb la seva dona Esther —una altra intervenció plena de matisos i energia que espargeix a pessigades, escena a escena, l'actriu Rosa Renom—; el que manté Víctor amb el vell taxador Solomon; el que manté amb el germà gran, Walter... Uns duels, però, que, com en un combat amistós i esportiu, no són mai a mort, ni tan sols a ferida oberta, en tot cas, duels de petites esgarrinxades, però que deixen senyals per a tota la vida en cadascun dels tres integrants de la família. 

    L'autor Arthur Miller (Harlem, Nova York, 1915 - Rosbury, Conneticut, 2005) no s'ha allunyat mai, en la seva obra, del fantasma de la seva família. D'origen jueu —immigrants polonesos— el crac del 29 els va arruinar el pròsper negoci tèxtil que el pare de Miller tenia a Nova York. Més semblança, doncs, amb el patriarca absent de l'obra El preu impossible. Víctima de la cacera de bruixes de McCarthy —ja s'ha parlat prou de la relació de Miller amb l'obra «Les bruixes de Salem» que ha inaugurat el Festival Grec— a El preu, una obra del 1968, quan ja havia superat l'atzarosa relació mantinguda amb Marilyn Monroe amb qui va estar casat durant quatre anys i mig des del 1956, Arthur Miller hi deixa una càrrega de feblesa i de tendresa a la vegada, de cau covat de conflicte, i d'una llarga rancúnia familiar guardada en l'interior de cadascú que, com si fos el lot de mobles antics que Solomon taxa a ull, el que realment busca Víctor és fer desaparèixer d'una revolada tot el passat que l'ha empresonat i ha hipotecat el seu present tant professional com familiar i que deixa tocat per sempre el seu futur. 

    El muntatge —una hora i tres quarts— s'ambienta a les golfes del vell pis pairal amb alguns dels mobles vells: un armari que guarda una sorpresa a dins, una taula de mal encaixar en les noves dimensions arquitectòniques, una tortellpoltroniana i surrealista muntanya de cadires, una antiga ràdio de galena invent dels dos germans, un antic gramòfon, un xifonier, una senyora arpa record de la mare i símbol del bon viure aburgesat de la família, la cadira de braços del pare absent —central de l'escena— que marca la seva presència en el desencadenament del conflicte, l'esmentat floret d'esgrima, una pila de discos vells... i un antic elapé de pedra amb efectes inacabables de rialles a dojo... moltes rialles... que contagien el vell jueu Solomon fins al fosc final i deixen un somriure agre en els espectadors per tot el que ha passat.

Andreu Sotorra, Clip de Teatre, 12 juliol 2016

_______________________________________________________________

Tall clàssic, repartiment més que solvent

La posada en escena de Sílvia Munt aposta per una mirada molt realista: respectable però que no arrisca en gaire res. Tot i així, el repartiment solvent aconsegueix donar profunditat als personatges i alguns tocs de comicitat (sort de'n Solomon, que dóna un contrapunt còmic al quadre fosc i depriment) imprescindibles. Si la memòria no es torça, sí que supera la proposta d'«El precio» (2003), que es va poder veure al Romea amb Juan Echanove de protagonista.

L'espai és un pis buit amb una pila de mobles amuntegats a una punta del saló. La butaca és l'única que aguanta enmig de la sala: era on s'asseia el pare els seus últims anys de vida. Sense ser-hi, té una presència quasi física, constant la conversa i en els girs dramàtics dissenyats per Arthur Miller i respectats a l'extrem per la direcció.

És una peça que no interprel·la com la de Les bruixes de Salem, en què hi havia una ambició dramatúrgica major i on la mirada d'Andrés Lima insisteix a enviar connexions als espectadors d'avui. Aquesta producció no ho pretén. És una decisió lícita però potser és una oportunitat perduda per arribar a un tipus de públic més actiu. Ramon Madaula va oferir peces més ambigües amb el mestratge de Yasmina Reza (tot i que, certament, el públic no els va voler fer tot el costat que es mereixien) com quan van signar Una comèdia española, el 2009 al TNC, amb direcció de Sílvia Munt. I Un déu salvatge, el 2010 al Goya, amb direccio de Tamzin Townsend. És un espectacle correcte que queda un pèl lluny de l'espectador actiu.
Jordi Bordes, Recomana, 5 juliol 2016
_______________________________________________________________
Una qualitat sense fissures

Entra Rosa Renom i queda fixat l'alt estàndard de qualitat de la producció d'El preu que dirigeix ​​al Goya Sílvia Munt. Han passat només uns minuts des que Pere Arquillué (el seu espòs i oficial de policia) hagi recorregut amb la mirada una muntanya de mobles en venda. És la seva primera gran escena, de cap a peus transformada en dona frustrada resident al somni americà de la dècada de Mad Men. Una aparició estel·lar amb l'alcoholisme insinuat en un lleu abandonament. Una excel·lent interpretació com les del mateix Arquillué, Ramon Madaula i Lluís Marco.

La comèdia dramàtica d'Arthur Miller enfronta dos germans (Madaula i Arquillué) de desigual sort en la seva persecució de la felicitat. Un cirurgià triomfador que durant anys ha anat deixant anar el llast d'una família abonada al fracàs; un policia a punt de jubilar-se que mai no va ser el científic que va voler ser al fer-se responsable d'un pare —un personatge absent que s'anirà densificant al llarg de la funció— arruïnat al crack del 29. Tots dos han pagat el seu preu en prendre les successives decisions que han marcat l'esdevenir de les seves antagòniques vides. Una dialèctica del retret que el públic presencia sense poder fixar la seva posició respecte per qui prendre partit.

Com a contrapunt còmic —i savi— hi ha l'ancià taxador de mobles jueu, tot un caràcter que en l'encarnació de Marco sembla una versió suavitzada del Shylock d'El mercader de Venècia, i que Miller podria haver pres de la tradició del teatre jiddisch, popular en la Nova York de la primera meitat del segle XX. Una posada en escena d'una qualitat sense fissures amb un luxós pròleg i epíleg fotogràfic en blanc i negre. Elegant homenatge a la fotografia urbana que va agafar el testimoni d'Edward Hopper.

Juan Carlos Olivares, Time Out Barcelona, 8 juliol 2016

_______________________________________________________________

Una discusión colosal

Segundo texto de Arthur Miller en el Grec de este año, con un título, El preu, que nos acerca mucho más al maestro norteamericano y a su capacidad de enfrentar dramáticamente a sus coetáneos, que no la historia tenebrosa de la brujería de Salem del siglo XVII, sometida a las servidumbres de la crónica retrospectiva.
El preu, de todos modos, no consta entre las piezas más importantes de Miller, pero he aquí que Sílvia Munt, la directora del espectáculo, ha reunido para representarla cuatro primeras figuras del star system local —Rosa Renom, Ramon Madaula, Pere Arquillué y Lluís Marco—, que en el estreno, consiguieron un triunfo rotundo: al acabar, más de medio teatro Goya lleno a tope, ovacionó de pie a los intérpretes y la directora. Fue un final premonitorio del éxito que se merece El preu.

La habilidad del dramaturgo hace que a partir de un modesto episodio doméstico, como es la venta de mobiliario viejo y de utensilios varios exiliados en la buhardilla de un edificio que tiene que ser derribado, dos hermanos separados durante dieciséis años se reencuentren y busquen el pretexto para ajustar las cuentas de antiguas situaciones familiares. El tiempo de la Gran Depresión de 1929 arruinó al padre de estos dos hermanos, entonces unos jóvenes dedicados a ayudar a su progenitor y a consolidar su orientación profesional.
Víctor (Pere Arquillué), el hermano pequeño, es el que inicia los tratos con el chamarilero Solomon (Lluís Marco), con quien cierra un trato, justo antes que llegue Walter (Ramon Madaula), el hermano que parece mejor dotado para las relaciones comerciales y de todo tipo. Con todo, las discrepancias sobre el precio de lo que hay que vender es un incidente menor del encuentro fraterno, el cual, mediante una pirueta magistral del autor, deriva hacia un intercambio de reproches sobre el comportamiento que tuvieron ellos dos en la época económicamente más complicada de la familia. Mientras Víctor tenía que dejar los estudios y ganar una plaza de policía para tener unos ingresos seguros aunque discretos, Walter se desentendió de la situación familiar para dedicarse a los estudios de medicina y se convirtió en un cirujano de prestigio. En medio de la encarnizada disputa de los dos hermanos, la mujer de Víctor (Rosa Renom) se muestra desconcertada –muy bien desconcertada– entre las razones del uno y del otro.

De entrada, parece que el autor quería enfrentar al espectador en el dilema hermano bueno altruista-hermano malo egoísta. Miller rehúye, sin embargo, este simplismo y los caracteres quedan mejor dibujados cuando Walter ofrece al hermano un trabajo bien remunerado, a la vez que confiesa un secreto del padre que justificó su conducta.
Antes y después del giro que da la discusión, la riña dialéctica de ambos hermanos es, creo yo, colosal y quedará como una de las páginas más brillantes de la temporada. Una parte del mérito es, sin duda, de Sílvia Munt, muy atenta, además, a evitar que el trabajo excelente de Lluís Marco se escape por la banda fácil de la payasada.
Joan-Anton Benach, La Vanguardia, 9 juliol 2016

_______________________________________________________________

Una lliçó magistral de direcció i interpretació

Deú n'hi do la feinada que haurà tingut la directora de l'espectacle, Sílvia Munt, per coordinar tants pesos pesants de la interpretació: Rosa Renom, Ramon Madaula, Pere Arquillué i Lluís Marco.  I ho fa amb saviesa, donant-li un tempo i un temps a cadascun, i aconseguint el millor: cap d'ells destaca per sobre de l'altre i tots destaquen a la vegada. I molt. El preu és un bon text, una bona reflexió, i no hi han ni bons ni dolents, tots podem compartir una mica les raons del germà que es va quedar a cuidar el pare. I per què ho va fer. I per què l'altre va marxar per triomfar. O no. Esplèndid text, esplèndida posada en escena (amb una escenografia molt "equilibrada"), però per sobre de tot unes interpretacions excepcionals, sense histrionismes. El teatre català té grans intèrprets, de primera fila, però aquests quatre, i aquí en concret, són d'autèntica Champions League. El preu és una obra imperdible.
Pep Vila, Recomana, 9 juliol 2016

_______________________________________________________________

Un enorme, magnífic, Miller

Quina entrada! Rosa Renom sap que el seu moment a El preu és al començament. I com l’aprofita! Fabulosa. Com la resta d’intèrprets d’aquesta obra d’Arthur Miller que confronta la historia de dos germans al mig d’unes golfes on s’amunteguen els vells mobles familiars i també els seus records i els deutes pendents.

El Víctor aspirava a ser científic, però el Crac del 29 va arruïnar la família i ell es va quedar amb el seu pare per por que acabés com un vagabund. Va renunciar al seu futur, es va casar amb l’Ester, una bona dona que l’estima i amb qui va tenir un fill, però fa quasi trenta anys que està amargat al cos de policia. El Walter, en canvi, va poder estudiar i va marxar de casa. Es va convertir en un ric cirurgià que el Víctor no ha vist en els últims setze anys i que ni tan sols li ha respost la trucada en la qual li deia que vendria els mobles familiars. El contrapunt el posa el Solomon, un taxador de més de vuitanta anys i una vida frenètica. Immens treball d’un físicament irreconeixible Lluís Marco.
¿És possible oblidar el passat? ¿L’èxit social i econòmic pot ser una enganyifa? ¿Per què actuem com actuem? Som el que som per les nostres decisions, ens diu Miller. Sílvia Munt firma una brillant posada en escena, amb un poderós espai escènic d’Enric Planas i una direcció d’actors impecable. Quina contenció mostra Pere Arquillué, deixant que la ràbia li circuli per dins i dissimulant-la amb un fals somriure. Com defensa Ramon Madaula l’egoisme i el cinisme del seu personatge. Una confrontació rabiosa però sense crits. Dos germans que volen retrobar-se però que no troben el camí.

Sens dubte estem davant d’un dels millors espectacles de la temporada i d’una implacable i precisa aproximació a l’apassionant món de Miller i els seus perdedors.
Santi Fondevila, ARA, 9 juliol 2016

_______________________________________________________________

Pòquer d'asos per a Miller

De la imponent Les bruixes de Salem inaugural del Grec a El preu, drama amb muntatge de Sílvia Munt que s’ha estrenat amb gran èxit al Goya. Dues obres d’Arthur Miller de diferent textura que ens acosten a les inquietuds de l’ésser humà d’avui. La primera, al voltant de la caça de bruixes, recordant que el fanatisme i la intolerància segueixen vigents, i la que ens ocupa, posant en primer pla la inseguretat de l’home davant les decisions més rellevants de la seva existència en un context de recessió, després del crac del 29, molt semblant al que vivim ara...

Amb el reduït cosmos familiar de la història, Miller construeix una demolidora crònica de la decadència americana durant la Gran Depressió. Munt l’ha encertat a l’evitar la temptació d’actualitzar l’obra, i és que el missatge universal que transmet connecta molt millor amb l’espectador reproduint l’atmosfera real de la història. L’austera però expressiva escenografia d’Enric Planas, recolzada en la projecció d’imatges relacionades amb el passat, reforça el marc on es desenvolupa la trama. 

El preu narra la trobada de dos germans, que fa 16 anys que no es parlen, a les golfes de l’antiga casa paterna on s’acumula una muntanya de mobles vells que vendran perquè l’immoble serà derruït. Víctor (Pere Arquillué), un humil policia a punt de jubilar-se, i la seva dona, Esther (Rosa Renom), han convocat el germà gran, Walter (Ramon Madaula), un cirurgià d’èxit. L’objectiu de la cita és aconseguir un bon preu per als estris. Salomon (Lluís Marco) és el taxador que intenta fer negoci amb aquests objectes. 
Walter triga a arribar i Víctor arriba a un ràpid acord amb el drapaire. Quan el primogènit apareix, la negociació entra en punt mort, i el vell i filosòfic comerciant, que veu en aquesta operació una oportunitat de tornar a sentir-se viu, es retira de l’escena per deixar que els dos germans acabin de dilucidar les seves diferències sobre el valor dels objectes. 

Aviat es posa en evidència que, excepte per al taxador i per a una Esther que recorre a l’alcohol per foragitar la depressió, els diners no són el nucli de l’assumpte. Els mobles remouen fantasmes d’un passat que han deixat en l’aire moltes incògnites. A partir d’aquí s’obre un enfrontament dialèctic de molt voltatge afavorit per l’arquitectura dramàtica de Miller i que Munt i els seus quatre actors han sabut modular magistralment. 

L’autor no pren partit i deixa que les raons dels uns i dels altres surtin a la llum. Walter, que revela el secret que el va obligar a allunyar-se d’un pare arruïnat i del seu xantatge emocional, intentarà acostar-se al seu germà oferint-li una feina que asseguri el seu futur, però la desconfiança de Víctor li impedirà avançar en la reconciliació. L’excel·lent treball amb els ben caracteritzats personatges tanca el cercle virtuós d’una excel·lent posada en escena potenciada per un luxós pòquer d’asos de la interpretació.

César López Rossell, El Periódico, 11 juliol 2016

_______________________________________________________________
El mejor 'precio’ está en el Goya

Un conflicto cainita. El resentimiento como motor y cepo de dos hermanos que encararon de manera antagónica la catástrofe económica que se abalanzó sobre la familia en el 29. Un crac que rompió también los lazos de sangre. Uno (Víctor) todo sacrificio, el otro (Walter) todo distancia. Dos maneras enfrentadas de expresar el egoísmo. Esa será el arma arrojadiza que ambos esgrimirán con la fuerza del rencor cuando se vean obligados a reencontrarse después de 16 años intentando olvidarse uno del otro haciendo sus vidas. Lo hacen en el momento de desmontar la casa. Hay que vender los muebles. Un anciano chamarilero (Solomon) ha acudido a la llamada de Víctor para tasar lo que queda almacenado de los tiempos felices. La mujer de Víctor (Esther) alberga sus propias esperanzas respecto al careo fraternal.

Un drama familiar con el eco de una crisis colectiva en segundo plano. Aunque con Arthur Miller siempre hay que observar la presencia de su antihéroe favorito: el representante del fracaso del sueño americano. Ese es Víctor, policía a punto de jubilarse, víctima voluntaria —o no, depende quien lo diga— que abandonó sus sueños de ser alguien (un científico) para cuidar a su padre, náufrago del hundimiento económico. Miller estrena El precio cuando ya era un autor consagrado y usa algunas notas autobiográficas para escribir un texto que ahora es ante todo un sólido vehículo para el lucimiento actoral.

Sílvia Munt —en su quinta dirección de escena— plantea este montaje con la claridad y seguridad de una producción anglosajona de altos vuelos. El objetivo —quizá no el único ni principal, pero el más perceptible— es crear el entorno óptimo para que sus cuatro intérpretes ofrezcan unas actuaciones impecables. Exquisita iluminación, cuidado vestuario, interesante espacio escénico que sutilmente se aleja del realismo, elegante trabajo audiovisual que abre y cierra la obra: una crónica urbana en blanco y negro que presenta a los personajes con la soledad de un cuadro de Hopper.

Magnífico preludio y coda que abraza a un cuarteto de grandes actuaciones. La entrada de Rosa Renom (Esther) es un retrato de trazo ágil. Un fulgor de estrella recién tocada por las lecciones de Lee Strasberg. Una Rowland a la catalana. La gran interpretación de Pere Arquillué (Víctor) es más de combustión lenta, lo que tarda el ascua del rencor en avivarse ante la presencia de su hermano, un excelente Ramon Madaula con el ingrato papel de ejercer de abogado defensor de sí mismo. Y entre ellos el judío sabio de Lluís Marco, un característico robaescenas, una composición que parece sacada de otra tradición escénica: el teatro yiddish que incluso se puede permitir cierta ironía en el dibujo de sus rasgos fenotípicos. Como un símil de Shylock del Bowery.

Juan Carlos Olivares, El País, 14 juliol 2016
_______________________________________________________________
El preu o la redempció necessària d’Arthur Miller

Walter, un cirurgià d’èxit que ha sacrificat la seva vocació per fer-se ric, durant setze anys ha evitat trobar-se amb el seu germà Victor, policia frustrat que ha passat part de la seva vida cuidant el seu pare, el qual es va arruïnar després del crack del 29. Ara, però, tots dos germans coincideixen de nou a la casa del pare, que ha mort recentment, per decidir quins mobles salven abans que l’ajuntament enderroqui l’edifici.
A partir d’aquesta senzilla situació, Arthur Miller desenvolupa un drama intimista, intens i reflexiu, en què explora la relació entre passat i present, la lògica que comporta la responsabilitat privada i pública, així com el preu que tothom ha de pagar per dur la vida que ha dut.
En aquest drama, Miller bascula de les posicions més socialment ibsenianes de la seva primera etapa (After the Fall, A View from the Bridge, The Crucible, Death of a Salesman…) cap a una introspecció més txekhoviana en què s’exploren els mecanismes del comportament humà a partir de les decisions que hom pren al llarg de la vida. És cert que l’autor mostra com l’estructura socioeconòmica condiciona accions i decisions: el crack del 29 arruïna el pare, però els dos fills reaccionen ben diferentment davant de la pèrdua: Victor, amb una presumpta consciència social, decideix tenir cura del seu pare i renunciar a les seves il·lusions, i Walter, amb la por al cos pel que li ha passat al pare, lluita per ser un triomfador en el seu ofici al preu que sigui, encara que això li comporti haver de renunciar a la família o a l’amor.

A mesura que l’obra avança i entreveiem els conflictes ocults dels personatges, ens adonem que el passat és un territori insegur, una ficció que serveix a les necessitats psicològiques i socials de cadascú: Víctor i Walter actuen (o deixen d’actuar) per por, i la infelicitat del present es justifica en funció del relat, de la ficció que han creat a partir de les decisions preses en el passat. A recer de tots dos germans hi ha Esther, la muller de Victor, la qual es veu arrossegada per la vida de buidor i frustració del marit; sense veu pròpia i amb un insinuat refugi en l’alcohol (que malparats que surten tots els personatges femenins de les masculines obres de Miller!), la seva presència no és res més que una ombra allargada —i amargada— del marit. I encara un darrer personatge ben diferent dels anteriors: Gregory Solomon, el tassador dels mobles de la casa.

Amb una distància irònica notable, Solomon és un ancià jueu que també ha pagat un preu per la seva vida (una filla que es va suïcidar, matrimonis fallits), però que a diferència dels dos germans, ell pot mirar cap al futur perquè ha passat comptes amb el seu passat. En aquest personatge, la culpabilitat del supervivent obre pas a la celebració del supervivent: un home que al final de la seva vida pot tornar a creure en les seves possibilitats perquè ja s’ha redimit. La lectura de Miller, doncs (i aquí sí que enllaça amb els seus drames socials clàssics de la primera època), és que tots paguem un preu pel nostre passat i que ningú pot mirar endavant sense acarar obertament el que ha fet abans i el perquè ho ha fet, per més dolorós que això pugui resultar. Només quan l’individu sigui capaç d’afrontar la realitat sense culpabilitzar els altres podrà controlar el seu propi destí, com succeeix en el cas del vell Solomon.
El muntatge presenta unes dificultats més que notables: estatisme, tensió generada exclusivament a través de la paraula i una densitat de contingut notable. Ramon Madaula interpreta amb versemblança la loquacitat desesperada d’un Walter desitjós de rendir comptes amb el seu passat d’èxit; basculant entre la seguretat i la desesperació, l’actor construeix un personatge creïble i proper. Pere Arquillué fa un difícil exercici de contenció emocional, el seu discurs és mesurat i davant del perill de caure en l’esclat fàcil projecta una serenor que fa créixer amb força i credibilitat el seu personatge. Lluís Marco exhibeix un molt bon treball corporal i incorpora una bis còmica al personatge de Solomon del tot imprescindible per contrapuntar el drama de la resta. I guardo expressament per al final Rosa Renom.

Ella ha de bregar amb el personatge femení de l’obra, i això en Miller significa rol secundari, adscripció plena a la dissort d’un home i poca (o nul·la) veu pròpia. Doncs bé, Renom és d’aquelles actrius que alcen els seus personatges encara que es trobin al bell mig d’un fangar i, mercès al seu talent, els fa volar per poc gruix que tinguin. Això només és a l’abast de molt poques actrius i Rosa Renom és una d’aquestes. A l’entorn d’una escenografia senzilla i sòbria, Sílvia Munt sap cedir el protagonisme als quatre intèrprets de l’obra i elabora el que jo anomenaria un treball anglosaxó de direcció: la directora “desapareix” visualment del muntatge de manera que la seva grapa només es nota a l’hora de facilitar als actors les eines necessàries que els permetin de construir meravellosament bé els seus personatges. Vist el resultat del muntatge, sens dubte que Sílvia Munt se’n surt a l’hora d’assolir aquest propòsit i a més ho fa amb molt bona nota.
Un bon homenatge al dramaturg de Brooklyn i una redempció ben milleriana per al Grec també, que ha programat aquest bon muntatge després del fiasco inaugural de Les bruixes de Salem.
Jordi Vilaró, Núvol, 14 juliol 2016

_______________________________________________________________

El preu
Al teatre d’Arthur Miller, l’ombra del pare és sempre allargada. Tant li fa que aquest pare encara estigui viu (com en el cas de La mort d’un viatjant o de Tots eren fills meus), o que faci anys que és sota terra (com passa aquí, o a Després de la caiguda). El cas és que el teatre de Miller en va ple, de pares que desperten alhora un punt de tendresa i un de menyspreu, i que es mouen entre la prepotència i l’autocompassió. Pares que han volgut jugar a fons la carta del somni americà com a triomfadors, i que, per un moment, s’han sentit déus inexpugnables. Però que han acabat convertint-se en protagonistes involuntaris del fracàs d’aquest somni.
I pares —recordeu que això mateix li va passar al pare de Miller— que sovint han estat víctimes d’aquell crac de la borsa del 1929, que va vaporitzar fortunes en un sol matí, com curiosament ens recorda, també, un altre notable espectacle d’aquest Grec 2016, la Lehman Trilogy. El cas és que a l’excel·lent muntatge de l’obra de Miller que ens proposa Sílvia Munt (no us el perdeu per res!), l’ombra omnipresent del pare sembla fondre’s amb l’ombra dels mobles nobles i les no tan nobles andròmines que s’acumulen a les golfes on té lloc l’acció del text. La pols que acumulen mobles i andròmines és la pols que s’ha anat acumulant damunt els silencis i els retrets familiars.

Munt, de manera subtil i fugint alhora del realisme (de fet, la mateixa escenografia sap arribar a un punt de trobada entre la realitat d’aquests mobles i la irrealitat d’un espai que és bàsicament l’espai del record), fa que aquestes ombres es desplacin constantment. Fixeu-vos-hi: es diria que aquest lent desplaçament funciona gairebé com una imatge de la manera com la nostra percepció del que li va passar a la família de l’obra va canviant a mesura que coneixem tots els entrellats de la seva història.

I és que, encara que la culpa sigui un altre dels elements omnipresents al teatre de Miller, l’autor defuig també, sempre, la possibilitat de simplificar les coses per la via fàcil, de carregar les tintes en aquells que tenen tots el números per ser declarats culpables. No ho fa ni en el cas de Panorama des del pont, malgrat que el protagonista arrossegui la culpa d’haver comès un terrible acte de delació. El preu assoleix el moment més àlgid al llarg del revelador cara a cara entre germans, i en presència de la dona de l’un i cunyada de l’altre (esplèndids Madaula, Arquillué i Renom), en el qual quedaran, definitivament, difuminats tant la culpabilitat dels uns com la innocència dels altres. 
Si de cas, quedarà clar que tots tenen quelcom de víctimes. Fins i tot, de víctimes d’ells mateixos. Com ens recorda la presència del taxador (un molt ajustat Lluís Marco, evitant en tot moment caure en la caricatura a què es presta el seu personatge), posar preu a aquest dolor de vegades és gairebé impossible. I el dolor del fracàs es fa alhora ben visible a les fotografies en blanc i negre amb què s’inicia i conclou l’espectacle: fotografies que també transmeten amb precisió l’ombra que projecten els somnis esmicolats.
Ramon Oliver, Què fem? / La Vanguardia, 15 juliol 2016

_______________________________________________________________
Gran Miller, puro Broadway

Te das cuenta al instante de que estás en un espectáculo fuera de serie, en el que todo va a funcionar, como esos conciertos que embocan tono, brillo y ritmo desde la primera nota. El preu (The Price, 1968), de Arthur Miller, dirigido por Sílvia Munt en el Goya barcelonés, exhala la sabiduría textual, interpretativa y rectora del mejor Broadway. Estamos en un piso enorme a punto de cerrarse para siempre, por derribo literal y metafórico. Una radio, un arpa, una vieja gramola, unos cuantos discos de piedra, algunos muebles lujosos pero que “ya no pasan por puertas modernas”, un enjambre de sillas. Eso parece ser todo lo que queda de una familia, de una vida anterior. Y muchas viejas heridas, abiertas de par en par.

Allí, escuchando música del pasado, está el policía Víctor, uno de los herederos. Piensas: “Ese hombre triste y silencioso carga con el peso de un gran fracaso”. Llega Esther, su esposa. Piensas: “Una mujer luminosa y desesperada, que anhela salir adelante”. Más tarde hace su entrada el viejo Solomon, que viene a tasar la herencia, y piensas: “Su parloteo es una estrategia de compra, pero en sus ojos y su voz late la vitalidad del superviviente y del humorista filósofo”. A media función llega Walter, el prestigioso cirujano, el hermano mayor de Víctor. Hace casi veinte años que no se hablan. Sabemos que es un triunfador porque nos lo han dicho, pero lo habríamos adivinado, no solo por su traje bien cortado, que le sienta de perlas, sino porque la elegancia impregna su manera de hablar y de moverse. “Ese es un hombre con autoridad flexible, es decir, que se convierte en el centro de cualquier lugar, sea una taberna de Queens o una fiesta de la Quinta Avenida”. También advertimos que en los cuatro hay mucho más de lo que podemos intuir a primera vista.
Todo esto se produce en el escenario del Goya porque Sílvia Munt ha conseguido un reparto superlativo (Pere Arquillué como Víctor, Rosa Renom como Esther, Lluís Marco como Solomon, Ramon Madaula como Walter) con instrumentos —voz, cuerpo, mirada— de alta precisión, y porque todos saben atrapar y modular la verdad, frenando cualquier posible exceso de caracterización: en otras manos, tal vez Esther podría resbalar hacia la histeria; Víctor podría poetizar su fracaso o confundir contención con rigidez; Solomon quizás caería en la trampa del comic relief, sobreactuando en esa línea, y el espectador podría creer que Walter es el malo de la función. Esos cuatro ases, con el repóquer de Munt, no rozan ni uno solo de esos peligros.Y ella nos hace ver también al quinto personaje, el padre invisible, muerto muchos años atrás.

El espacio de Enric Planas es ultrarrealista pero con una estupenda línea de fuga (las sombras creciendo en lo alto de la pared) que lo convierte en cuarto de juegos y territorio onírico donde siguen reinando los fantasmas familiares. La luz de Kiko Planas (dorada, nítida, irreal) es la piel de ese lugar. Raquel Cors y Daniel Lacasa han creado unas preciosas imágenes que parecen cuadros de Hopper en blanco y negro, con los personajes a la deriva por “el fracasado crepúsculo de Nueva York”, como diría Capote.

En pocos años, sin prisas, Munt ha firmado cuatro estupendos espectáculos: Una comedia española (2009), de Yasmina Reza; Dubte (2012), de John Patrick Shanley; Cap al tard (2013), sobre las memorias de Santiago Rusiñol, y ahora la comedia dramática de Miller. Cuando vi por primera vez la función, dirigida por Jorge Eines, no me convenció. Ahora, tras el montaje del Goya, en la versión catalana de Neus Bonilla y Carme Camacho, pienso lo que no pensé entonces: que quizás sea la más chejoviana de sus obras. Escucho a Víctor, ese hombre que abandonó la universidad (y un futuro de científico) para ingresar en la policía y sacar adelante a la familia, a ese padre hundido por el crack del 29, y veo la amargura furiosa y autocompasiva de Vania; escucho a Solomon, un personaje insólito hasta entonces en el teatro de Miller, y me parece sacado de uno de los vodeviles del maestro ruso. Son muy chejovianos sus temas (el paso y el peso del tiempo, las ilusiones perdidas, la falta de sentido de las existencias atrapadas) y su lucidez final: “El tema central de El precio”, dijo en una entrevista, “es la condena a perpetuar nuestros engaños, porque la verdad es demasiado costosa de afrontar”.

El precio es una caldera que se va cargando de presión hasta que llega el inflamable y esperadísimo enfrentamiento entre los dos hermanos. Hay que ver la explosión de Arquillué, y cómo Madaula revela (o se ve obligado a revelar) los secretos del pasado, su secreto y el del padre. Menuda partitura y menudos intérpretes. Y hay que ver cómo contempla Renom, demolida, sin moverse de la silla, con todos los sentidos alerta, ese pugilato en el que las razones zigzaguean de Víctor a Walter y de Walter a Víctor, en el que no se trata de saber quién gana sino quién pierde más. ¡Y ese final, ese contrapunto redondo, con Lluís Marco partiéndose el alma de risa con un viejo disco de chistes, escuchando las carcajadas de los espectros, terribles o benévolas, eso nunca lo sabremos, pero felizmente contagiosas!

Me equivoqué con esta obra, que ahora me parece la más honda, conmovedora y equilibrada de sus piezas. Aquí no hay mensajes subrayados, sino una verdad humana y palpitante, muy dolorosa pero muy sabiamente observada, que llega a cualquier corazón. No hay más que ver cómo vibra y resuena el silencio del público antes de la merecidísima explosión de aplausos. En su día, El precio fue el último éxito de Miller en Broadway, y en Broadway me sentí, como decía al principio, cuando la vi la otra noche. Es una de las grandes funciones de la temporada. Debería tener una larga vida en toda España.

El próximo sábado les hablaré de Yo, Feuerbach, de Tankred Dorst, otro regalo del Grec, en el Espai Lliure: un currazo de impresión de Pedro Casablanc, muy bien respaldado por Samuel Viyuela González, ambos a las órdenes de Antonio Simón. No se la pierdan cuando recale en temporada, en la Abadía, el próximo otoño.
Marcos Ordóñez, Babelia, El País, 23 juliol 2016

_______________________________________________________________
